**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „VLADIMIR NAZOR“, SVETI ILIJA**

42214 Sv. Ilija, Školska 7

OIB: 71629247016

*tel./fax.* 042/734-210

*e-adresa*: skola@os-vnazor-svetiilija.skole.hr

Klasa: 003-06/17-01/1

Ur.broj: 2186-134-07-17-26

U Svetom Iliji 28. rujna 2017. godine

ZAPISNIK

**10. sjednice Školskoga odbora Osnovne škole „Vladimir Nazor“ u Svetom Iliji održane u prostorijama osnovne škole dana 28. rujna 2017. godine s početkom u 18.30 sati.**

Sjednici nije nazočio gospodin Siniša Šestak koji je opravdao svoj izostanak.

Sjednici predsjedava predsjednica Odbora Maja Priher.

Sjednici je po službenoj dužnosti nazočna ravnateljica škole Anđelka Rihtarić.

Tajnica škole Anica Plantak sudjeluje na sjednici u svojstvu zapisničara.

Predsjedavateljica sjednice Maja Priher pozdravlja sve prisutne i konstatira kako je na sjednici prisutno šest od sedam članova Odbora što je dovoljan broj članova za pravovaljano odlučivanje. Svim članovima saziva Školskoga odbora uz pozive za 10. sjednicu dostavljen je zapisnik 9. sjednice Školskoga odbora.

Prelazi se na utvrđivanje dnevnoga reda.

Predlaže se:

**D n e v n i r e d**

**1. Verifikacija zapisnika 9. sjednice Školskoga odbora**

**2. Izvješće o radu Škole u školskoj godini 2016./2017.**

- izvjestiteljica A. Rihtarić, ravnateljica Škole

**3. Donošenje Godišnjeg plana i programa OŠ „Vladimir Nazor“ Sveti Ilija za šk. god. 2017./2018.**

- izvjestiteljica A. Rihtarić, ravnateljica Škole

**4. Donošenje Školskoga kurikula OŠ „Vladimir Nazor“ Sveti Ilija za šk. god. 2017./2018.**

- izvjestiteljica A. Rihtarić, ravnateljica Škole

**5. Financijsko izvješće za prvo polugodište 2017. godine**

– izvjestiteljica N. Kliček, voditelj računovodstva

**6. Ostala pitanja i prijedlozi**

**Odbor jednoglasno prihvaća predloženi dnevni red.**

**Ad.1.** **Verifikacija zapisnika 8. sjednice Školskoga odbora**

Po ovoj točki dnevnoga reda riječ ima predsjednica Odbora. Poziva nazočne članove

da iznesu primjedbe na zapisnik 9. sjednice Školskoga odbora. Primjedbi nema. Zapisnik Odbora jednoglasno je usvojen.

**Zapisničar Predsjednica**

**Anica Plantak, dipl.iur. Maja Priher, dipl.uč.**

**Ad.2. Izvješće o radu Škole u školskoj godini 2016./2017.**

Izvješće po ovoj točki podnosi ravnateljica Škole. Izvješće o radu jednoglasno je usvojeno.

Gospodin Davor Mavrić predlaže da se Izvješće o radu Škole prezentira svim roditeljima Škole kako bi svi mogli na jednome mjestu dobiti konkretan uvid u rad i aktivnosti Škole tijekom školske godine. Drži kako je iz izvješća vidljiv obiman i kvalitetan rad Škole u protekloj školskoj godini.

Po ovoj točki dnevnoga reda nije bilo drugih primjedbi ni prijedloga.

**Ad. 3. Donošenje Godišnjeg plana i programa OŠ „Vladimir Nazor“ Sveti Ilija za šk. god. 2017./2018.**

Ravnateljica Škole prezentira sadržaj predloženog Godišnjeg plana i programa Škole. Školski odbor jednoglasno donosi Godišnji plan i program OŠ „Vladimir Nazor“ Sveti Ilija za šk. god. 2017./2018.

Po ovoj točki dnevnoga reda nije bilo pitanja ni primjedbi.

**Ad. 4. Donošenje Školskoga kurikula OŠ „Vladimir Nazor“ Sveti Ilija za šk. god. 2017./2018.**

Ravnateljica Škole izlaže prijedlog Školskog kurikula. Prijedlog je usvojen bez izmjena i dopuna. Školski odbor jednoglasno donosi Školski kurikul OŠ „Vladimir Nazor“ Sveti Ilija.

Po ovoj točki dnevnoga reda nije bilo drugih pitanja ni prijedloga.

**Ad.5.**  **Financijsko izvješće za prvo polugodište 2017. godine**

Predsjednica Odbora poziva izvjestiteljicu po ovoj točki dnevnoga reda, voditeljicu računovodstva Škole Nadu Kliček koja ukratko predstavlja Financijsko izvješće koje su članovi Odbora dobili u privitku poziva. Predsjednica Odbora poziva članove da iznesu primjedbe i upite na Financijsko izvješće za prvo polugodište 2017. godine. Primjedbi ni prijedloga po ovoj točki dnevnoga reda nije bilo.

**Zapisničar Predsjednica**

**Anica Plantak, dipl.iur. Maja Priher, dipl.uč.**

**Ad.** **6. Ostala pitanja i prijedlozi**

Ravnateljica izvješćuje Odbor o e-pozivu Školi upućenom od strane Varaždinske županije kojim se traži dostava e-adresa članova Odbora. Nazočni članovi Odbora dali su svoju suglasnost na dostavu njihovih e-adresa Osnivaču Škole.

Ravnateljica je izvijestila Odbor o provedenom inspekcijskome nadzoru inspektora zaštite i spašavanja. Inspekcijom je utvrđeno kako je Škola u provedenom nadzoru ispunila sve zakonske obveze vezane uz plan evakuacije i spašavanja vezano uz zaposlenike i učenike Škole. Škola je objekt od značenja za područje Općine Sveti Ilija te je obveznik izrade plana civilne zaštite kojim će se razraditi obveze Škole u sklopu Plana civilne zaštite Općine. Škola će od strane ovlaštene organizacije, koja je ujedno Ovlaštenik zaštite na radu, zatražiti izradu potrebnoga plana te isti po njegovoj izradi dostaviti Državnoj upravi za zaštitu i spašavanje.

Po ovoj točki dnevnoga reda nije bilo drugih pitanja ni prijedloga.

Rasprave nema.

Dovršeno u 20.30 h

**Zapisničar Predsjednica**

**Anica Plantak, dipl.iur. Maja Priher, dipl.uč.**