**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „VLADIMIR NAZOR“, SVETI ILIJA**

42214 Sv. Ilija, Školska 7

OIB: 71629247016

*tel./fax.* 042/734-210

*e-adresa*: skola@os-vnazor-svetiilija.skole.hr

Klasa: 003-06/17-01/1

Ur.broj: 2186-134-07-17-21

U Svetom Iliji 31. kolovoza 2017. godine

IZVOD IZ ZAPISNIKA

8. sjednice Školskoga odbora Osnovne škole „Vladimir Nazor“ u Svetom Iliji održane u prostorijama osnovne škole dana 31. kolovoza 2017. godine s početkom u 13.00 sati.

Sjednicu je pozivom Klase: 003-06/17-01/1, Ur. broj: 2186-134-07-17-20 sazvala predsjednica Odbora Maja Priher.

**Nazočni:**

Maja Priher, predsjednica Odbora

Zdravko Pačko, zamjenik predsjednice Odbora

Marita Gašparić, članica Odbora

Sanja Požgaj, članica Odbora

Marija Ružić, članica Odbora

Anđelka Rihtarić – ravnateljica Škole

Anica Plantak, tajnica Škole, zapisničar

Sjednici nisu nazočili članovi odbora Matija Kefelja i Biljana Bojađieva Žvorc koji su opravdali svoj izostanak.

Predsjednica Odbora otvara sjednicu, pozdravlja sve nazočne, utvrđuje kako je na sjednici nazočno pet članova Odbora te kako Odbor može donositi pravovaljane odluke i zaključke.

Predsjednica utvrđuje da su uz pozive na sjednicu svi nazočni članovi primili zapisnik 7. sjednice Odbora.

Prelazi se na utvrđivanje dnevnoga reda.

Predlaže se:

**D n e v n i r e d**

**1. Verifikacija zapisnika 7. sjednice Školskoga odbora**

**2. Rješavanje zamolbi pristiglih po natječaju za radno mjesto pomoćnik/ica u nastavi-određeno nepuno radno vrijeme – 2 izvršitelja**

**3. Suglasnost za zapošljavanje do 60 dana na radna mjesta**

**- učitelj/ica engleskoga jezika**

**- spremač/ica**

**4. Ostala pitanja i prijedlozi**

**Odbor jednoglasno prihvaća predloženi dnevni red.**

**Zapisničar Predsjednica**

**Anica Plantak, dipl.iur. Maja Priher, dipl.uč.**

**Ad.1.** **Verifikacija zapisnika 7. sjednice Školskoga odbora**

Primjedbi nema. Zapisnik Odbora jednoglasno usvojen.

**Ad.2. Rješavanje zamolbi pristiglih po natječaju za radno mjesto pomoćnik/ica u nastavi – određeno nepuno radno vrijeme – 2 izvršitelja**

**R**avnateljica Škole konstatira kako je po objavljenom natječaju za popunu radnih mjesta za pomoćnike u nastavi pristiglo osam zamolbi. Natječaj je objavljen na mrežnim stranicama Škole, oglasnoj ploči Škole i na HZZ, a otvoren od 17. do 25. kolovoza 2017. godine.

Sve zamolbe udovoljile su uvjetima iz natječaja.

Za pomoćnika u nastavi Mihaelu Plantaku predlaže se Bernard Maltar sa završenim srednjoškolskim obrazovanjem gimnazijskog smjera.

Za pomoćnicu u nastavi Sari Lisičak, predlaže se Monika Copak, mag. prim. educ.

Po ovoj točki dnevnoga reda nije bilo primjedbi ni prijedloga.

Odbor jednoglasno daje svoju suglasnost na prijedloge ravnateljice o sklapanju ugovora s navedenim predloženicima.

**Ad. 3. Suglasnost za zapošljavanje do 60 dana na radna mjesta**

**- učitelj/ica engleskoga jezika**

**- spremač/ica**

Ravnateljica Škole pojašnjava kako je radno mjesto učitelja Engleskoga jezika upražnjeno zbog sporazumnoga raskida ugovora o radu s radnicom Lucijom Katančić koja je s početkom nove školske godine nastavila rad u punom radnom vremenu u OŠ Martijanec. U cilju osiguranja kontinuiteta nastave s početkom nastavne godine, tj. 04. 09.2017. godine na radnome mjestu učitelja Engleskoga jezika, ravnateljica predlaže zapošljavanje mag. educ. engl. jezika Juliju Siročić koja je već radila na zamjeni radnice Lucije Katančić do završetka prethodne nastavne godine kao zamjena za rodiljni dopust.

Školski odbor jednoglasno usvaja prijedlog ravnateljice za zasnivanje radnoga odnosa s Julijom Siročić, mag. educ. egl. jezika do 60 dana u radnome vremenu od 20 sati tjedno. Za navedeno radno mjesto provest će se natječajni postupak.

Za radno mjesto spremačice ravnateljica Škole predlaže Biljanu Picek, radnicu koja je već radila na zamjeni radnice Biserke Mežnarić koja je na bolovanju. Radnica je s danom 18.08. 2017. godine primljena u radni odnos do 15 dana te se predlaže Školskom odboru sklapanje ugovora o radu s Biljanom Picek na radnome mjestu spremačice u punome radnome vremenu do 60 dana, odnosno do zapošljavanja radnika po natječaju.

Rasprave nema.

Prijedlog jednoglasno usvojen.

**Ad. 4. Ostala pitanja i prijedlozi**

Ravnateljica izvješćuje Odbor o obavljenim građevinskim radovima na uređenju stubišta prema školskoj dvorani koji su obuhvatili izmjenu dotrajalih keramičkih pločica te uređenje zidova koji su podrumskog nivoa te su kao takvi bili znatno oštećeni zbog

**Zapisničar Predsjednica**

**Anica Plantak, dipl.iur. Maja Priher, dipl.uč.**

prodiranja vlage. Uređen je učiteljski kabinet za TZK – postavljene su podne pločice te su oličeni zidovi. Ličilački radovi izvršeni su i u cijeloj školskoj dvorani. Oličena su i učionička vrata na uč. br. 7. i 8.

Ravnateljica izvješćuje Odbor kako je dana 27. srpnja 2017. godine s izaslanstvom Općine Sveti Ilija nazočila radnom sastanku s ministricom obrazovanja u MZO, a u cilju aktiviranja problematike izgradnje nove školske zgrade i problemom manjka stručnih suradnika koji bi u Školi trebali biti zaposleni sukladno Državnom pedagoškom standardu sustava osnovnoškolskog odgoja i obrazovanja, a čije zapošljavanje nije bilo odobreno unatoč zahtjevima Škole za odobrenjem novog zapošljavanja.

Po ovoj točki dnevnoga reda nije bilo drugih pitanja ni prijedloga.

Dovršeno u 13.35 h

**Zapisničar Predsjednica**

**Anica Plantak, dipl.iur. Maja Priher, dipl.uč.**